Bya Moses Lemisa
POLIISI ekutte omusajja n’omuyizi w’essomero bwe yabadde amututte mu loogi beesanyusemu era baabasanze bakamalirizza okunyumya akaboozi!
Rogers Mugisha eyagambye avuga kigaali ku Kaleerwe ye yakwatiddwa n'omuyizi 17 owa Lubiri High mu S.5. Bano okukwatibwa kyaddiridde taata w'omuwala okuteekako ba mbega okubalinya akagere amanye omusajja ayagala muwala we.
Ku Lwokubiri akawungeezi John Ssebulime taata w'omuwala eyabadde ne mutabani we baalinye omuwala akagere okutuusa lwe baamukutte ne Mugisha mu Loogi emanyikiddwa nga eya Ssenoga esangibwa ku luguudo lw’a Mawanda.
Ssebulime yategeezezza nti alina abaana abawala n’abalenzi kyokka nga abadde afubye okubawerera naye ono abadde atandise obutamuwulira nga waliwo omusajja amulimbalimba okwagala okumujja ku misomo okutuusa lwe yabakutte lubona.
“Bazadde banange kino kyentuuse sigenda kukyerabira obulamu bwange omwana gwe mperaayo ssente ng’amanyi omutima gwe guli ku bitabo musanze mu loogi na musajja mpulira nga kimpitiriddeko” bwatyo Ssebulime bwe yategeezezza.
Omuwala yategeezezza nti Mugisha baasisinkana ku Klezia e Mulago nga babadde baakamala wiiki emu nga baakekwana, yagambye nti we baabasangidde baabadde bakamalirizza okunyumya akaboozi naye mbu baakozesezza kondomu.
Wabula Mugisha eyalabise ng’atidde yagambye nti talina kyakola ebizibu bizze alina kulaba ng’eri gya bivamu omusango guli ku Fayiro nnamba SD REF: 19/24/06/2014, oluvannyuma Mugisha yagiddwa ku Poliisi y’oku Kaleerwe natwalibwa ku y’e Wandegeya.
sot_Latn lug_Latn lug_Latn lug_Latn lug_Latn lug_Latn lug_Latn lug_Latn